METEO, 26 decembrie. Vremea se va răci accentuat. Temperaturi maxime, între 1 și 8 grade Celsius.
Vremea se va răci accentuat şi va fi în general închisă. Temperaturile maxime se vor încadra între 1 și 8 grade Celsius. Cele minime vor fi cuprinse între -7 şi 4 grade Celsius.
Conform datelor emise de ANM, vremea se va răci accentuat şi va fi în general închisă, cu înnorări şi precipitaţii în special în jumătatea de sud a țării, unde se vor cumula local 15 – 20 l/mp.Acestea vor fi predominant sub formă de ploaie, exceptând seara și noaptea de sâmbătă spre duminică, când în sudul Banatului, al Transilvaniei și al Moldovei și pe alocuri în Oltenia și Muntenia, vor fi mai ales ninsori și lapoviță. În nordul și nord-vestul teritoriului vor fi posibile ploi slabe în cursul zilei, apoi cerul se va degaja, iar noaptea va fi rece, cu temperaturi de până la -6 grade Celsius.Vântul se va intensifica în special în cursul nopţii în regiunile sudice, cu rafale în general de 40 – 50 km/h şi va avea local şi temporar intensificări trecătoare şi în vestul teritoriului.Temperaturile maxime se vor încadra între 1 și 8 grade Celsius, uşor mai ridicate în sudul litoralului, iar cele minime vor fi cuprinse între -7 şi 4 grade Celsius, cu cele mai scăzute valori în nordul ţării.Meteo în BucureștiVremea se va răci, iar norii și ploaia vor completa peisajul unei zile autentice de toamnă târzie. Îndeosebi începând cu orele prânzului, temporar va ploua în general moderat cantitativ, iar pe parcursul nopții de sâmbătă spre duminică printre picăturile de apă își vor face loc din când în când și fulgii de zăpadă.Vântul va sufla moderat ziua, iar seara și noaptea va prinde putere și vor fi viteze de 40-45 km/h. Temperatura maximă va fi de 5 – 6 grade Celsius, iar cea minimă va fi de 1 grad Celsius.Meteo la munteVor fi mai ales temperaturi negative și vor predomina ninsorile, în special la altitudini de peste 1500 m și se va depune strat nou de zăpadă, local mai consistent în Carpații Meridionali și de Curbură.Pe spaţii restrânse vor fi posibile depuneri de polei sau de ghețuș. Vântul va prinde putere seara și noaptea, mai ales în zonele de creastă, unde vor fi rafale de până la 50 – 70 km/h.Stratul de zăpadă este prezent mai ales la altitudini de peste 1500 m, iar cele mai mari grosimi ale sale sunt la peste 1800 m în Munții Bucegi (până la aproximativ 50 cm la Bâlea Lac).